**Критериалды бағалаудың маңыздылығы**

«Жаңартылған білім – болашақтың кепілі»

Қазіргі жаһандану заманында білім беру саласындағы жаңа әдіс-тәсілдерді пайдалану әр ұстаз үшін міндетті нәрсе. Себебі, біздің мамандығымыздың ерекшелігі де осында. Өмір ағысынан кеш қалмау мұғалімге қойылған талаптың ең бастысы тәрізді. Сондықтан жаңа инновациялық технологияларды пайдалану - заман талабы дер едім. Жаңа формация мұғалімі – оқыту технологиясының жүйесімен оқушыларды өмірге дағдыландыру бағытындағы әдіс-тәсілдерді жетік меңгерген тұлға.Қазіргі жаңа талаптар оқушыға ғана емес, мұғалімге де қатысты. Қазіргі ұстаздар педагогикалық технологияларды іске асыру үшін қалыпты емес жағдайда жұмыс істей алатын, технологиялық ұйымдастырылған білім беру процесін түсінетін, жаңа рөлді қабылдай алатын педагог болуы қажет. Ол үшін ол жаңашылдыққа дайын болуы керек. Оқу үдерісіндегі жаңалықтардың бірі- критериалды бағалау. Тілге тиек еткім келіп отырғаны да осы критериалды бағалаудың тиімділігі. Критериалды бағалау**-** бұл оқушылардың білім мазмұны мен мақсаттарына сай, оқу-танымдық құзіреттілігін қалыптастыруда нақты анықталған, ұжыммен қалыптастырылған, алдын- ала оқушылардың барлығына белгілі білім жетістіктерін бағалауға негізделген үдеріс. Оқу үдерісіне бағалаудың бұл түрінің енгізілу мақсаты -мектеп оқушыларының білімін халықаралық стандартқа сәйкестендіру, оқыту сапасын жоғарлату. Бұл бағалаудың міндеттері:

1. Сабақтың әр  бөліктеріндегі әр оқушының дайындық деңгейін анықтау;
2. Бағдарламаға сәйкес оқу мақсаттарын орындау қабілеті;
3. Жеке оқушының даму жетістігін бақылау;
4. Оқушының білім алу барысындағы қателіктері мен олқылықтарын айқындау;
5. Әртүрлі жұмыс барысындағы алған өз бағасының  әділдігіне көзін жеткізуге;
6. Оқу бағдарламасының тиімділігін саралауға;
7. Сабақ үдерісі мен білімнің меңгерілуі туралы оқушы мен мұғалім және ата-ана арасындағы кері байланысты қамтамасыз етуге бағытталған

Ал, ерекшелігіне тоқтала кетсем оқушыға алдын ала ұсынылған бағалау шкаласы; Анық, айқындылығы; Бағаның әділдігі; Өзін бағалауға мүмкіндіктің берілуі. Критериалды бағалау бізге қандай мүмкіндік береді дегенге тоқталсақ

1) Оқу үрдісінің әрбір кезеңінде оқушының дайындық деңгейін анықтауға;

2) Оқу бағдарламасына сәйкес оқытудың мақсаты мен нәтижелерінің жетістіктерін оқушылардың өздерінің талдауына;

3) Әрбір оқушының жеке даму траекториясын бақылауға;

4) Оқу бағдарламасын меңгерудегі олқылықтарды жою үшін оқушыларды ынталандыруға;

5) Оқу бағдарламасының тиімділігін бақылауға;

6) Оқу үрдісін ұйымдастырудың және оқу материалын меңгерудің ерекшеліктерін анықтау үшін мұғалім, оқушы және ата-ана арасында кері байланысты қамтамасыз етуге мүмкіндік береді. Кері байланыстың тиімділігі – оқушыны өз-өзіне есеп беруге баулиды; оқушының қажеттілігін біле аламыз; оқушының өзіндік көзқарасы қалыптасады; білім беру барысының сапасын жақсартуға болады және оқушының сыни көзқарасы қалыптасады, өз-өзіне баға бере алады. Мұғалімдер үшін тиімді жағы: оқытудағы кемшін тұстарын анықтайды; келесі сабақтың жоспарына өзгерістер енгізуге, түзетуге, яғни оқытудың тиімді әдіс-тәсілдерін таңдауға мүмкіндік және уақытты үнемді пайдалануға мүмкіндіктер береді. Сондықтан да кері байланыстың тиімділігі арқылы оқыту мен оқу сапасын жақсартуға болады деп ойлаймын.Критериалды бағалаудың артықшылықтары туралы сөз қозғайтын болсақ былайша саралап көруге болады:

\* Оқушының жеке басы емес, тек қана жұмысы бағаланады;

\* Оқушының жұмысын бағалау алдын –ала ұсынылған критерийлерге негізделеді.

\* Бағалау алгоритмі оқушыларға алдын-ала белгілі;

\* Оқушы нақты не мақсатта жұмыс істеп отырғанын біледі;

\* Оқушыға өзінің білімділік деңгейі анық көрініп тұрады;

 \* Критерий арқылы  бағалау мұғалімнің оқушы деңгейін анық біліп отыруына мүмкіндік береді;

\* Білім берудің сапасы артады.

Критериалды бағалаудың ата- аналарға беретін мүмкіндігі:

\*Баласының білім деңгейлерін бақылай алады;

\* Баласының оқу үрдісін бақылай алады

\* оқу үдерісі кезінде қолдау көрсетуге мүмкіндік береді.

Критериалды бағалау  бүгінгі білім беру жүйесінде зор маңызға ие.  Өйткені қазір оқушылардың білімділігі ғана басты рөлде емес, басты рөлде оқушының құзіреттілігін, оның жеке тұлғалық қасиеттерін дамыту, қоршаған ортамен дұрыс қарым-қатынасу, өзін-өзі дамыту, өзіндік білімін көтеру сияқты мақсаттар қойылған. Критериалды бағалау жүйесін қолдану арқылы мұғалімдер оқушының тұлғалық бағытын белсенді позицияға бағыттай алады, жеке тұлғаны өзіндік жауапкершілікке тәрбиелейді,білім алушылардың дайындық деңгейі мен өсу динамикасын кез-келген кезеңде анықтайды,құрылымдық бағалау мен нақтылы бағалаулар арқылы оқушының еңбегін анықтай алады;